open-index/open-wikipedia-markdown huggingface dataset:
Иан Армитиџ

**Иан Армитиџ** (роден на 15 јули 2008 година) е американски глумец. Тој е најпознат по неговата улога на Шелдон Купер во телевизиската серија Младиот Шелдон, спиноф ретропродолжение на Бубалици, од 2017 до 2024 година. Друга негова улога од детството била Зиги Чепмен во телевизиската серија *[[Големи мали лаги (ТВ серија)|Големи мали лаги]]* во која глумел две сезони од 2017 до 2019 година. Тој, исто така, играл гостински улоги, а бил гласовен актер во анимираните филмови Патролни Шепи: Филмот како „Чејс*“*  и Шеги Роџерс во *[[Скуби-Ду!]] и [[Скуби-Ду! Празнично прогонување]].* 

## Ран живот
Армитиџ живее во Арлингтон, Вирџинија и е син на актерот ''Јуан Мортон'', роден во градот Бонес, Шкотска, и на театарска продуцентка Ли Армитиџ. Тој е внук на поранешниот ''заменик државен секретар на САД,'' Ричард Ли Армитиџ.

## Кариера

### 2010-ти
Армитиџ најпрво се здобил со слава преку неговата серија на Јутјуб, „Иан го сака театарот*“,* каде што прегледува музички театарски претстави. Успехот на неговите видеа го привлекло вниманието на театарската индустрија и добил понуди од двајца агенти. За време на наградите Тони во 2015 година, тој служел како дописник за Перез Хилтон и бил наведен во првиот број на шоуто. 

Во јануари 2017 година, Армитиџ глумел во една епизода од „*[[Закон и ред: Специјална единица за жртви]]*“, играјќи го малото дете *Тео Лашер*, кое било киднапирано. Тој глумел како Зиги Чепмен во серијата на HBO *[[Големи мали лаги (ТВ серија)|Големи мали лаги]]* и се појавил во *[[Стаклениот замок (филм 2017)|Стаклениот замок]]*, филмска адаптација на истоимениот мемоар на Жанет Волс. Истата година, тој бил и во филмовите *[[Јас не сум тука]]* и *[[Нашите души во текот на ноќта|Нашите души во ноќта]]* во кои глумеле и Џејн Фонда и Роберт Редфорд. 

Во 2017 година, Армитиџ бил избран како млад Шелдон Купер во *[[Младиот Шелдон]]* (2017–2024), ретропродолжение на ситкомот *[[Бубалици]]*. Во декември 2018 година, тој се појавил во една епизода во „*Бубалици“*, како младиот Шелдон на снимка на видео касета наменета да го расположи и охрабри постариот Шелдон.

### 2020-ти
Во 2020 година, Армитиџ бил гласовниот актер на младиот ''Шеги Роџерс'' во филмот *[[Скуби-Ду]]*. Тој требал да ја повтори улогата во филмот *[[Скуби-Ду! Празнично прогонување]]*, кој требал да се емитува кон крајот на 2022 година на HBO Max, но филмот бил откажан во август 2022 година.

Во 2021 година, Армитиџ бил Чејс во *[[PAW Patrol: The Movie|Патролни Шепи: Филмот]]*, заменувајќи го Џастин Пол Кели од телевизиската серија Никелодеон.

## Личен живот
Армитиџ научил да зборува повеќе јазици во различни размери. Вешт е во рускиот јазик, кој почнал да го учи преку апликација за учење јазици за време на пандемијата КОВИД-19. Учел и ерменски, украински, асирски, синхалски, германски, шпански и италијански јазик. 

## Филмографија

### Филм

### Телевизија

### Веб

## Награди и номинации

## Наводи

Категорија:Американски филмски глумци
Категорија:Живи луѓе
Категорија:Родени во 2008 година
Категорија:Глумци од Џорџија
Падот на проклетите (Рубенс)

***Падот на проклетите***, позната и како ***Падот на бунтовничките ангели*** — величествена верска слика на Петер Паул Рубенс, датирана околу 1620 година. На неа е прикажан метеж од телата на проклетите, фрлени во бездната од архангел Михаил и придружните ангели.

Во 1959 година, уметнички вандал фрлил киселина врз сликата. Според него, тој не го уништил делото непосредно, бидејќи киселината „ослободува од работата на уништување“.

## Скица
десно|мини| Студија за ''Падот на проклетите'', околу 1614–1618 година
Скицата на *„Падот на проклетите“* е направена со црна и црвена креда, со сиво миење и се чува во Британскиот музеј. Се претпоставува дека е дело на помошник во студиото, што Рубенс потоа го преработил со четка и маслена боја. Драматичното кјароскуро на човечките облици и облаци ја нагласува темнината во која паѓаат овие фигури, далеку од небесната светлина горе.

## Наводи

Категорија:Слики во Старата пинакотека
Категорија:Слики од Петер Паул Рубенс
Категорија:Слики со Архангел Михаил
Категорија:Слики од 1620 година
Категорија:Слики засновани на Откровението
Бистричка Река (Црна Река)

**Бистричка Река** (или позната како **Злокуќанска Река**) — река во Македонија, сместена на планината Баба Планина.

Реката поминува низ селата Злокуќани и Бистрица.

## Местоположба

Реката се наоѓа на Баба Планина.

## Устие

Реката се влева во Кристоворска Река, нешто подолу од селото Бистрица, за потоа реката да се влие во V Канал.

## Поврзано
* Бистрица
* Злокуќани
* Баба Планина
* Црна Река

## Наводи

## Надворешни врски

Категорија:Бистрица (Битолско)
Категорија:Злокуќани (Битолско)
Категорија:Реки во Македонија
Параклис „Воскресение Христово“ - Бистрица

**Воскресение Христово** — параклис во битолското село Бистрица, Македонија.

Сместен е во близина на главната селска црква „Св. Ѓорѓи“, а до него се стигнува по земјен пат.

## Галерија


Податотека:Параклис „Воскресение Христово“ - Бистрица 3.jpg|Чешма покрај параклисот
Податотека:Параклис „Воскресение Христово“ - Бистрица.jpg|Внатрешноста


## Поврзано
* Битолско архијерејско намесништво
* Бистричка парохија
* Бистрица

## Надворешни врски

Категорија:Храмови посветени на Воскресението Христово во Македонија
Бистрички манастир (Битолско)

**Бистрички манастир** — манастир во битолското село Бистрица, Македонија.

Манастирот бил подигнат од страна на мештаните и иселеници од селото во Австралија.

## Местоположба

Манастирот се наоѓа во горниот дел од селото Бистрица. До него води асфалтен пат, кој се двои од регионалниот пат 2333.

## Градби во манастирот

Манастирот е составен од црквата „Св. Никола“, камбанарија и конаци.

### Црква

Црквата претставува понова градба.

## Галерија


Податотека:Бистрички манастир 2.jpg|Натписна плоча
Податотека:Бистрички манастир 3.jpg|Трпезаријата
Податотека:Бистрички мансатир 4.jpg|Влезната порта
Податотека:Бистрички мансатир 5.jpg|Крст до влезната порта
Податотека:Бистрички мансатир 6.jpg|Натписна плоча


## Наводи

## Надворешни врски


Категорија:Бистрица (Битолско)
Категорија:Манастири во Македонија
Категорија:Манастири во Преспанско-пелагониската епархија
Категорија:Манастири на МПЦ
Категорија:Манастири во Битолското архијерејско намесништво
Седумнаесетта приградска парохија

[мини|десно|300п|Црквата „Св. Никола“ во битолската населба [Боримечка е парохиско седиште]]

**Седумнаесетта приградска парохија** — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Св. Никола“ во битолската населба Боримечка. Парохиски свештеник е ереј Горан Петковски.

Парохијата ги опфаќа битолската населба Боримечка и селата: Брусник, Лавци, Логоварди и Поешево, како и историското село Смолево.

## Цркви и манастири

Ова е список на црквите и манастирите во парохијата. Можно е списокот да не е целосен:

## Поврзано
* Битолско архијерејско намесништво

## Наводи

## Надворешни врски

* Страница на Преспанско-пелагониската епархија


Категорија:Битолско архијерејско намесништво
Категорија:Парохии на МПЦ
Сиуатанехо

**Сиуатанехо** () — четвртиот по големина град во мексиканската сојузна држава Гереро, административен центар на Општина Сиуатанехо де Асуета. Населението, според пописот од 2010 г., било 67.408 жители. Градот се наоѓа на добро заштитен залив, кој е популарен кај сопствениците на лични бродови во текот на зимските месеци.

## Во културата
Градот се спомнува во приказната на Стивен Кинг „Рита Хејворт и бегството од Шошенк“ и во филмот на Френк Дарабонт „Бегство од Шошенк“ заснован на приказната.

## Население

## Галерија

Bahia el palmar ixtapa.JPG
Ocaso bahia de Zihuatanejo.JPG
Ixtapa_mexico.jpg
Vista_nocturna_de_ixtapa.JPG
20050103-Ixtapa_Beach.jpg


## Наводи

## Надворешни врски

__СОСОДРЖИНА__
__ИНДЕКС__

Категорија:Градови
Категорија:Мексико
Каролина Насковска

**Каролина Насковска** (р. 1970 во ) — македонска пратеничка во 11. состав на собранието на Македонија избрана од редовите на ВМРО-ДПМНЕ.

## Животопис

## Наводи

## Надворешни врски
Источен Петок

мини|десно|Животоносниот извор во Истанбул
**Источен Петок** или **Балаклија** се вика првиот петок по Велигден. Тој спаѓа во Светлата недела поради што некои го викаат и **Светол Петок**, а поради тоа што во светлата недела се блажи, може да се сретне и како **Благ Петок**.

Овој ден е посветен на прославувањето на Пресвета Богородица, која во богослужбите на Светлиот петок е наречена и Животоносен Источник.

Востановувањето на овој празник се случило во чест на чудата кои се случувале на изворот кој се наоѓал покрај храмот „Животоносен источник“, посветен на Пресвета Богородица, во близината на Цариград. Храмот бил изграден по залагањето на царот Лав Велики (5 век). Според преданието, уште додека не бил цар на Византија, во ближната шума Лав наишол на еден слеп човек, кој го довел до изворот на кој го измил и му дал да пие од водата, по што слепиот прогледал. Кога станал цар, на местото каде што се случило чудото, ѝ изградил храм на Пресвета Богородица, во знак на благодарност кон неа. Набргу после тоа, многуброен народ започнал да доаѓа во тој храм од сите страни, барајќи и наоѓајќи лек за многуте болести. Меѓу нив бил и подоцнежниот цар Јустинијан I (6 век), кој примајќи исцеление на тој извор, го обновил и проширил храмот кој бил срушен по земјотресот. Царевите Василиј I Македонец (9 век) и неговиот син Лав VI Мудриот (9-10 век) повторно го обновувале храмот и изворот, од кои се точеле голем број исцеленија за народот и византиската аристократија. Во синаксарот на овој празник се спомнуваат многубројните исцеленија, но и воскресението на еден мртовец, како чуда кои се случиле на храмовиот извор.

Категорија:Христијански празници
Муждел

**Муждел** (, *Милопетра*; до 1927 г. *Μουζδέλ*, *Муздел*) — поранешно село во Драмско, Егејска Македонија, на територијата на денешната општина Неврокоп во областа Источна Македонија и Тракија, Грција. Сè до 1920-тите било населено со Македонци-муслимани.

## Географија
Селото се наоѓа на југозападните падини на Родопите и спаѓа во историско-географската област Чеч. Соседни села се Костен, Прибојна, Кољарба, Љубан, Ловчишта, Горна Лакавица и Оштица. Муждел е сместен меѓу реките Кајна и Мужделска Река пред да се слеат.

## Историја

### Во Отоманското Царство
Во скратен регистар за ливата Паша од 1519 г. село Муждел е запишан вака — муслимани: 19 домаќинства, ергени - 10; немуслимани: 66 домаќинства, ергени - 7, вдовици - 7. Во подробен регистар за санџакот Паша од 1524-1537 г. во селото се заведени муслимани: 18, ергени - 17; немуслимани: 35, ергени - 6, вдовици - 6. Во скратен регистар од 1530 г. Муждел имал муслимани: 18 домаќинства, ергени - 17; немуслимани: 35 домаќинства, ергени - 6, вдовици - 6. Во подробен регистар на санџакот Паша од 1569-70 г. даночно обврзаното население е претставено вака: муслимани - 31 семејства и 61 ергени; немуслимани - 1 семејство и 5 баштини. Во подробен регистар за собирањето на данокот авариз од Неврокопската каза за 1723 г. за селото Муждел (*М’жнадел*) се запишани 26 муслимански домаќинства.

Во XIX век Муждел било муслиманско село во Неврокопската каза. Во „Етнографија на вилаетите Адријанопол, Монастир и Салоника“ се вели дека во 1873 г. *Меџилово* (*Médjilovo*) било село со 33 домаќинства сочинето од 95 жители Македонци-муслимани. Според Стефан Верковиќ кон крајот на XIX век Муждел (*Миждилово*) имало машко население на 107 Македонци-муслимани кои живееле во 33 куќи. Според Васил К’нчов во 1900 г. Муждел (*М’ждел*) имал 60 куќи.

### Во Грција
Во Првата балканска војна во 1912 г. селото е окупирано од бугарска војска. По Втората балканска војна во 1913 г. истото е припоено кон Грција согласно Букурешкиот договор. По податоци на БПЦ кон крајот на 1912 и почетокот на 1913 г. во Муждел живееле 70 семејства со вкупно 340 лица. Според грчка статистика во 1913 г. селото имало 395 жители. Во 1920 година населението се намалило на 292 лица.

Во 1923 г. населението како муслиманско е иселено во Турција по сила на Лозанскиот договор, а на нивно место се доведени грчки доселеници од Турција. През 1927 година името на селото е сменено от *Муждел* (*Μουζδέλ*) на *Милопетра* (*Μυλόπετρα*). До 1928 г. во Муждел се доселиле 69 грчки дојденци (23 лица). Во 1928 г. селото имало 88 жители, а во 1940 г. нивниот број се зголемил на 137.

Селото е напуштено за време на Граѓанската војна и повеќе не е обновено.

## Наводи

Категорија:Историски села во Неврокоп (Егејска Македонија)
Категорија:Чеч
Аеродром Солун

**Аеродром Солун** , официјално **Аеродром Солун "Македонија"** () и поранешен **Аеродром Микра**, е меѓународен аеродром кој го опслужува Солун, вториот најголем град во Грција. Се наоѓа на  југоисточно од градот, во Седес.

Аеродромот е третион најголем аеродром во државата после Меѓународниот аеродром Атина и Меѓународниот аеродром Ираклион. Отворен е во 1930 година и е втор најголем аеродром во Грција по број на летови и трет по број на опслужени патници во 2016, со над 6 милиони патници. Тој е главниот аеродром во Северна Грција и исто така ги опслужува популарната туристичка дестинација Халкидики и околните градови во Македонија.

## Наводи

Категорија:Аеродроми во Грција
Сеут III

[десно|мини|Бронзената глава на Сеут III пронајдена од [Георги Китов во 2004 во неговиот гроб кај Гољамата Косматка, денес во Националниот археолошки музеј во Софија]]
**Сеут III** (, Seuthēs) бил крал на Одрисија, дел од Тракија, во доцниот 4ти век п.н.е. (сигурно потврдено за периодот помеѓу 324 и 312 п.н.е.).

## Историска позадина
После походите на Филип II во 347–342 п.н.е. значителен дел од Тракија станал потчинет на Македонија. Додека тројцата главни владетели на Тракија чие постоење е потврдено, за време на владеењето на Филип не се појавуваат во изворите после 340те п.н.е., останува непознато во кој степен кралството било елиминирано. Македонските кралеви управувале со Тракија преку воени гувернери (*stratēgoi*): Александар син на Аероп (341–334 п.н.е.), Мемнон (334–327&nbsp;п.н.е.), Зопирион (327–325 BC). По смртта на Филип во 336 п.н.е., некои тракиски племиња се побуниле против неговиот син Александар Велики, кој ги поразил Гетите и кралот Сирм на Трибалите. Други Тракијци испратиле војски да се придружат на војската на Александар, како тракискиот принц Ситалк, посведочен како еден од командантите на Александар за време на неговиот поход на Исток.

## Наводи

## Библиографија

* K. J. Beloch, *Griechische Geschichte*, vol. 3/2, Berlin, 1923.
* D. Dana, Inscriptions, in: J. Valeva et al. (eds.), *A Companion to Ancient Thrace*, Wiley, 2015: 243–264.
* P. Delev, “Filip II i zalezăt na Goljamoto Odrisko carstvo v Trakija,” *Šumenski universitet “Episkop Konstantin Preslavski,” Trudove na katedrite po istorija i bogoslovie* 1 (1997) 7–40.
* P. Delev, Thrace from the Assassination of Kotys I to Koroupedion (360-281 BC), in: J. Valeva et al. (eds.), *A Companion to Ancient Thrace*, Wiley, 2015: 48–58.
* A. Kojčev, “Trakijskite odriski carski pogrebenija, hramove i grobnici – opit za opredeljane na vladetelskata prinadležnost,” in T. Kănčeva-Ruseva (ed.), Arheologičeski i istoričeski proučvanija v Novozagorsko 2, Sofija 2008: 120–174.
* M. Manov, "The Hellenistic Tomb with Greek Inscription from Smyadovo, Bulgaria - Reconsidered," *Journal of Ancient History and Archaeology* 6/3 (2019) 99–118.
* M. Tačeva, *The Kings of Ancient Thrace,* vol. 1, Sofia, 2006.
* S. Topalov, *Contributions to the Study of the Coinage and History in the Lands of Eastern Thrace from the End of the 4th C. B.C. to the end of the 3rd C. B.C.*, Sofia, 2001.
* R. Werner, in: W.-D. von Barloewen (ed.), *Abriss der Geschichte antiker Randkulturen*, Munich, 1961: 83–150, 239–242.

Категорија:Тракиски кралеви
Формула за успех

**Формула за успех** () — животописна спортска драма во режија на Бенет Милер. Главната улога ја толкува Бред Пит. Светската премиера се одржала на 23 септември 2011 г.

## Содржина
Во филмот, Бин (Бред Пит) и помошникот главен директор Питер Бренд (Џона Хил), соочени со ограничениот буџет на франшизата за играчи, градат екипа од потценети таленти со преземање на обмислен саберметриски пристап за извидување и анализа на играчите.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2011 година
Категорија:Филмови на англиски јазик
Категорија:Американски филмови
Јанкула Стефаноски

**Јанкула Т. Стефаноски** ( во   —  во ) — македонски партизан, учесник во НОВ на Македонија.

## Животопис
По занимање бил земјоделец. Кон националното ослободително движење пристапил уште во 1941 година. Во 1943 година доброволно влегол во единицте на НОВ. Работел на велешкиот регион. Загинал во борбите кај Богомила на 13 март 1943 година.

## Наводи


Категорија:Учесници во НОБ
Девојка за изнајмување

мини|Првата корица на мангата, вклучувајќи ја Чизуру Мизухара|311x311пкс
***Девојка за изнајмување*** (, ) — комична љубовна манга од Реиџи Мијаџима, објавена во списанието *[[Weekly Shonen Magazine]]* на Kodansha од јули 2017 г. Заклучно со април 2024 г., објавени се 36 тома.

Аниме-адаптација на мангата била создадена од TMS Entertainment, а првата сезона била премиерно прикажана на 10 јули 2020 г. Втората сезона била премиерно прикажана на 3 јули 2022 г. Третата сезона била премиерно прикажана на 7 јули 2023 г.

## Содржина
Заплетот се заснова на образот на реалните услуги во Јапонија, кои ви дозволуваат да изнајмите лице на одредено време што ќе ја игра улогата на пријател, брачен другар, дете или девојка/дечко за одреден временски период.

Откако Казуја Киношита ќе биде оставен од неговата прва девојка, тој решава да проба онлајн услуга за изнајмување девојки. Прекрасната и дружељубива Чизуру Мизухара се покажува дури и премногу идеална за неговиот вкус. Тој продолжува да ја изнајмува за да им покаже на другите и на членовите на семејството дека добро му оди, па дури и дека има девојка. Многу совпаѓања, како фактот што живеат во соседни станови или одат на ист факултет, ги поврзуваат јунаците, како и желбата на Казуја да не ја вознемири баба му. Наскоро, Казуја се крие зад совршениот образ на Чизуру.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Манги
Категорија:Аниме-серии
Крсте Миленкоски

**Крсте Г. Миленкоски** ( во   —  во ) — македонски партизан, учесник во НОВ на Македонија.

## Животопис
лево|мини|Споменик во село Црешнево, на кое испишано и името на Крсте Миленкоски.
По занимање бил фурнаџија. Кон единиците на НОВ на Македонија пристапил доброволно и бил дел од Првата македонско-косовска ударна бригада. Загинал во борбите кај Ѓаковица на 10 ноември 1944 година.

## Наводи


Категорија:Учесници во НОБ
Крсте Милошески

**Крсте Т. Милошески** ( во   —  во Туманова Шума) — македонски партизан, учесник во НОВ на Македонија.

## Животопис
По занимање бил земјоделец. Уште во времето на Кралството Југославија, бил со напредни сфаќања и се борел за демократија. Бил фатен од бугарската полиција која по долго измачување го убива на ѕверски начин во Туманова Шума на 17 февруари 1943 година.

## Наводи


Категорија:Учесници во НОБ
Категорија:Жртви на Бугарската окупација на Македонија во Втората светска војна
Органски ласер

мини| Ласерски систем за течна органска боја
**Органски ласер** — ласер кој користи органски (јаглероден) материјал како медиум за засилување. Првиот органски ласер бил ласерот за течна боја. Овие ласери користат раствори за ласерски бои како медиум.

Органските ласери се инхерентно приспособливи и кога се конфигурирани како оптимизирани ласерски осцилатори со решетки со повеќе призми може да дадат ефикасен еднопопречен режим и еден надолжен режим, емисија со ширина на ласерски линии до 350 MHz (приближно 0,0004 nm на бранова должина од 590 nm), во пулсен режим со голема моќност.

## Ласер за дистрибуирани повратни информации
Органските ласери се исто така достапни во конфигурации за дистрибуирани повратни информации и дистрибуирани брановоди за повратни информации.

## Поврзано

* Наночестичка
* Органска фотоника
* Органски полупроводник

## Наводи

Категорија:Ласери
Љубомир Павлески

**Љубомир Д. Павлески** ( во   — ) — македонски партизан, учесник во НОВ на Македонија.

## Животопис
лево|мини|Споменик во село Црешнево, на кое испишано и името на Љубомир Павлески.
Уште за време на Кралството Југославија тој бил со напредните идеи за национално и социјално ослободување. Се борел против ненародниот режим на Југославија, особено за време на изборите.

Кона народноослободителното движење се приклучил уште во 1941 година. Подоцна станал и илегалец и бил дел од селскиот револуционерен комитет. Во 1944 година бил откриен и фатен од бугарската војска и полиција и убиен на 7 февруари, 1944 година.

## Наводи


Категорија:Учесници во НОБ
Категорија:Жртви на Бугарската окупација на Македонија во Втората светска војна
Swedish House Mafia

**Swedish House Mafia** (**SHM**) е шведска хаус-супергрупа составена од Аксвел, Стив Анџело и Себастијан Ингросо. Групата официјално била основана кон крајот на 2008 година. Во 2011 година на анкета од списанието *DJ Mag* оваа група завршила на десетто место на списокот од „100 најдобри диџеи“, а нејзините членови биле нарекувани „ликови од популарната прогресивна хаус-музика“. Често им се припишува заслугата за „поставување на звукот за бумот на електронската денс-музика на почетокот од 2010-тите, за што придонеле повеќе од секој друг изведувач во модерната денс-музика“. Во 2012 година, на анкетата за „Најдобри 100 диџеи“ од *DJ Mag* тие биле рангирани на дванаесеттото место. Најпознат сингл од групата е „Don't You Worry Child“.

На 24 јуни 2012 година, групата објавила дека членовите ќе се разделат. Последен настап имале во Ултра Мајами на 24 март 2013 година. Следните пет години, Анџело се посветил на неговата соло-кариера, а Аксвел и Ингросо настапувале како дуо под името Аксвел и Ингросо. На 25 март 2018 година, групата неочекувано се обединила и со нивен настап бил затворен јубилејниот, 20-ти фестивал Ultra Music Festival во Мајами, Флорида. Групата го издала првиот студиски албум, *Paradise Again*, на 15 април 2022 година преку нивната нова издавачка куќа, Republic.

## Дискографија

* *Paradise Again* (2022)

## Турнеи
* *Take One Tour* (2009–2010)
* *One Last Tour* (2012–2013)
* *Save the World Reunion Tour* (2019)
* *Paradise Again World Tour* (2022)
* *Latin America Tour* (2023)

## Наводи

## Надворешни врски
* 

Категорија:Добитници на MTV Europe музички награди
Категорија:Музички групи основани во 2008 година
Категорија:Електронски музички групи
Категорија:Прогресивни хаус-музичари
Категорија:Електро-хаус музичари
Категорија:Шведски музички групи
Категорија:Денс музички групи
Категорија:Музички групи распаднати во 2013
Категорија:Музички групи возобновени во 2018
Категорија:Шведски електронски музички групи
Категорија:Супергрупи
Дик Дејл

**Ричард Ентони Монсур** (англ. *Richard Anthony Monsour*; 4 мај 1937 - 16 март 2019 година), професионално познат како **Дик Дејл** (англ. *Dick Dale*) бил американски рок-гитарист. Тој бил основоположник на сурф-музиката преку експериментирање со реверб (ехо). Дејл бил познат како „Крал на сурф-гитарата“, како што и бил наречен неговиот втор студиски албум.

Дејл бил еден од највлијателните гитаристи на сите времиња, а особено на почетокот од 1960-тите. Многу истакнати сурф-групи, како: The Beach Boys, Jan and Dean и The Trashmen, биле под влијание на музиката на Дејл и честопати во нивните албуми вклучувале снимки од песните на Дејл. Неговиот стил и музика влијаеле на гитаристи како: Џими Хендрикс, Пит Таунсенд, Еди Ван Хејлен и Брајан Меј.

Него му се припишува заслугата за популаризацијата на тремолото за електрична гитара, техника која денес често се користи во многу музички жанрови (како екстремен метал, џез-фузија, итн.). На неговата техника на брзо еднонотно стакато никој не можел да ѝ парира сè додека гитаристи како Еди Ван Хејлен не се појавиле на музичката сцена.

Тој се смета за еден од татковците на хеви-металот поради поместувањето на границите на засилувањето. Во соработка со Лео Фендер, Дејл, исто така, ги поместил границите на технологијата за електронско засилување, со што помогнал да се развие нова опрема способна да создаде длабоки и дотогаш нечуени звуци, а меѓу нив бил и првиот гитарски засилувач од 100 вати. Дејл, исто така, бил пионер во употребата на преносни ефекти на реверб.

По употребата на неговата композиција „Misirlou“ од Квентин Тарантино во филмот *[[Евтини приказни]],* Дик Дејл се вратил на музиката и оттогаш објавил четири албуми и бил на светски турнеи. Тој бил номиниран за Греми во категоријата „Најдобра рок инструментална изведба“ за песната „Pipeline“ во соработка со Стиви Реј Вон. Дик Дејл се наоѓа на 31-во место на списокот од „100 најдобри гитаристи на сите времиња“ објавен од *Ролинг Стоун* во 2003 година и на 74-то место на новиот список објавен во 2011 година.

## Дискографија

### Студиски албуми

#### Како Dick Dale & His Del-Tones

* *Surfers' Choice* (Deltone, 1962; Capitol, 1963; Sundazed, 2006)
* *King of the Surf Guitar* (Capitol, 1963; Sundazed, 2007)
* *Checkered Flag* (Capitol, 1963; Sundazed, 2007)
* *Mr. Eliminator* (Capitol, 1964; Sundazed, 2007)
* *Summer Surf* (Capitol, 1964; Sundazed, 2007)

#### Како Дик Дејл

* *Tribal Thunder* (Hightone, 1993)
* *Unknown Territory* (Hightone, 1994)
* *Calling Up Spirits* (Beggars Banquet, 1996)
* *Spacial Disorientation* (Dick Dale/The Music Force, 2001)

### Саундтрак-албуми

* *Pulp Fiction* (1994)
* *Rocket Jockey* (1996)

## Наводи

Категорија:Американци со полско потекло
Категорија:Починати во 2019 година
Категорија:Родени во 1937 година
Категорија:Американски гитаристи
Категорија:Музичари од Масачусетс
Категорија:Музичари од Бостон
Категорија:Сурф-музичари
Категорија:Американски рокабили гитаристи
Милован Јанкулоски

**Милован С. Јанкулоски** ( во   —   кај ) — македонски партизан, учесник во НОВ на Македонија.

## Животопис
Бил роден во 1904 година во селото Косово кај Македонски Брод. По занимање бил земјоделец. Кон НОБ пристапил доброволно во Првата македонско-косовска ударна бригада, во август 1944 година. Загинал во борбите кај Барбарас на 7 септември 1944 година. Бил дел од втората чета на Третиот баталјон.

## Поврзано

* Димитрија Стојкоски

## Наводи


Категорија:Учесници во НОБ
Милан Костадиноски

**Милан Костадиноски** ( во   —  во ) — македонски партизан, учесник во НОВ на Македонија.

## Животопис
лево|мини|Споменик на НОБ во селото Сланско, на кој се наоѓа и името на Милан Костадиноски.
Бил роден во 1914 година во селото Сланско, Порече. Кон НОВ, тој пристапил доброволно во Првата македонско-косовска ударна бригада. Загинал во борбите против балистите кај Бел Дрим, Метохија на 20 октомври 1945 година.

## Наводи


Категорија:Учесници во НОБ
Михајло Трајаноски

**Михајло Трајаноски** ( во   —  во Косово или Метохија) — македонски партизан, учесник во НОВ на Македонија.

## Животопис
Бил роден во 1905 година во Самоков, Порече. Кон НОВ, тој пристапил доброволно во април 1944 година и станал дел од Првата македонско-косовска ударна бригада. Загинал во борбите против балистите во Косово или Метохија, на 20 ноември 1945 година.

## Наводи


Категорија:Починати во Косово
Категорија:Учесници во НОБ
Младен Јовески

**Младен З. Јовески** ( во   —  во ) — македонски партизан, учесник во НОВ на Македонија.

## Животопис
Бил роден во 1922 година во Томино Село, Порече. Се занимавал со земјоделство. Кон НОВ, тој пристапил како член на Првата македонско-косовска ударна бригада. Загинал во борба кај месноста Вујници кај селото Горно Крушје, на 5 септември 1944 година.

## Наводи


Категорија:Починати во Горно Крушје (Порече)
Категорија:Учесници во НОБ
Марко Ѓорѓиески

**Марко Б. Ѓорѓиески** ( во   —  во ) — македонски партизан, учесник во НОВ на Македонија.

## Животопис
лево|мини|Споменик во село Црешнево, на кој се наоѓа и името на Марко Ѓорѓиески.
Бил роден во 1925 година во селото Црешнево кај Македонски Брод. Се знаимавал со земјоделство. Кон НОБ пристапил како доброволец во Првата македонско-косовска ударна бригада. Учествувал во повеќе борби за ослободување на земјата. Загинал во борбите за ослободување на Пеќ на 20 јануари 1945 година.

## Наводи


Категорија:Учесници во НОБ
Милан Апостолски

**Милан С. Апостолски** ( во   —  во ) — македонски партизан, учесник во НОВ на Македонија.

## Животопис
Бил роден во 1923 година во селото Тополница кај Македонски Брод. Бил борец на 48-та дивизија. Загинал во борбите кај Бања Лука на 21 јануари 1945 година.

## Наводи


Категорија:Учесници во НОБ
Пожарска Клисура

**Пожарска Клисура** () — впечатлива клисура во Мегленско, Егејска Македонија.

## Опис
Клисурата се наоѓа на реката Топлица или Колова Река (Рема Николау) во северозападниот дел на Мелгленско. Топлица се образува од потоците Рамни Бор, Конопица и Лута во југоисточниот дел на планината Ниџе. Реката се спушта змиулесто, паѓа од мали водопади и водата има тиркизна боја. Клисурата има стрмни падини и обрасната е со густа борова шума. Во карпите околу излезот од клисурата има многу пештери со траги од праисториско живеење — пештерскиот комплекс го носи името Мегленски пештерски парк. Кон излезот на надморска висина од 360–390&nbsp;м извираат топли извори со вода која достигнува температура од . Се работи за дождовница која тоне длабоко во земјата, каде температурата силно ѝ се зголемува и се враќа на површината веќе богата со минерали. Тука се изградени Пожарските минерални бањи.

## Наводи

## Надворешни врски

Категорија:Клисури во Егејска Македонија
Категорија:Меглен
Категорија:Ниџе
Митре Јорданоски

**Митре Јорданоски** ( во   —  во ) — македонски партизан, учесник во НОВ на Македонија.

## Животопис

Бил роден во 1922 година во селото Дебреште кај Македонски Брод. Кон НОБ пристапил во септември 1944 како дел од Првата македонско-косовска ударна бригада. Загинал во борбите со балистите кај Призрен во 1945 година.

## Наводи


Категорија:Учесници во НОБ
Никола Спасески

**Никола Ј. Спасески** ( во   —  во ) — македонски партизан, учесник во НОВ на Македонија.

## Животопис
Бил роден во 1906 година во селото Косово кај Македонски Брод. Се занимавал со земјоделство. Бил дел од Петнаесеттата поречка бригада. Загинал во борбите кај селото Тополница на 6 септември 1944 година.

## Наводи


Категорија:Учесници во НОБ
Фототиристор

**Фототиристор** — електронска компонента што делува како обичен еднонасочен триоден тиристор, со тоа што може да се доведе во состојба на спроводливост со осветлување на PN спојот на управувачката електрода. Тиристорот е особено добар, во споредба со сите други фотодетектори, што излезната струја не зависи од јачината на светлината. Со светлината фототиристорот се доведува во состојба на спроводливост, а потоа анодната струја на тиристорот е независна од осветлувањето. Затоа, со соодветно ладење, можно е да се работи со напон од неколку стотици волти и струи поголеми од ампер. Повеќето фототиристорски споеви захтеваат поврзување на надворешен отпор R со ред на големина од 100 киломи помеѓу управувачката електрода и катодата. Со него се регулира чувствителноста на фототиристорот и го спречува можното самопобудување поради реверзната струја.

Категорија:Електроника
Категорија:Зборови што ги нема во ТРМЈ
Steps

**Steps** ― британска денс-поп група во чиј состав се: Ли Лачфорд-Еванс, Клер Ричардс, Лиза Скот-Ли, Феј Тозер и Ијан Воткинс. Групата била основана во мај 1997 година и имала два албума на прво место на топ-листата во Обединетото Кралство, 14 последователни топ-5 синглови во Обединетото Кралство (два од нив на прво место) и многу хитови низ Европа. Групата продала преку 22&nbsp;милиони записи.

Во 1999 година групата била номинирана за награда „БРИТ“ во категоријата „Најдобар нов изведувач“. Истата година тие биле предгрупа на Бритни Спирс на нејзината прва американска турнеја „.*..Baby One More Time*“. Групата официјално се распаднала на 26 декември 2001 година откако Ричардс и Воткинс ја напуштиле за да основаат продуцентско дуо. Нивниот претпоследен сингл стигнал до 5-то место на топ листите во Обединетото Кралство, а нивниот последен албум со најголеми хитови, *Gold* (2001), бил вториот албум од групата кој се искачил на прво место во Обединетото Кралство.

Steps биле повторно составени во мај 2011 година за да ја снимат документарната серија во четири дела под наслов *Степс: Повторна средба*. Серијата почнала да се емитува на 28 септември 2011 година, а на 10 октомври 2011 година бил објавен нивниот втор албум со најголеми хитови, *The Ultimate Collection*. Албумот дебитирал на прво место, со што станал трет албум на групата на врвот на британската топ-листа. Вториот дел од серијата *Степс: Повторна средба*, насловен како „Степс: Повторно на пат“, била емитувана на Sky Living во април 2012 година; серијата ја следела групата на нивната распродадена турнеја во Велика Британија составена од 22 концерти. На 12 ноември 2012 година, групата го издала четвртиот студиски албум, *Light Up The World*, а во периодот од 30 ноември до 5 декември имале божиќна турнеја. Групата повторно се составила на 1 јануари 2017 година за да ја прослават 20-годишнината од основањето на групата, а во април 2017 година го објавиле нивниот петти студиски албум, *Tears on the Dancefloor*.

Шестиот студиски албум на Степс, *What the Future Holds*, бил издаден на 27 ноември 2020 година. На албумот му претходеле три сингла: насловната песна „What the Future Holds“, "Something in Your Eyes" и "To the Beat of My Heart". Нивниот седми студиски албум, *What the Future Holds Pt.* *2*, бил објавен во 2021 година. Третиот компилациски албум од групата, *Platinum Collection*, бил издаден во август 2022 година и дебитирал на прво место во Обединетото Кралство, со што Steps станале првата британска група од мешан пол која успеала да има четири албуми на прво место на топ-листата во четири различни децении.

## Дискографија

* *Step One* (1998)
* *Steptacular* (1999)
* *Buzz* (2000)
* *Light Up the World* (2012)
* *Tears on the Dancefloor* (2017)
* *What the Future Holds* (2020)
* *What the Future Holds Pt. 2* (2021)

## Наводи

## Надворешни врски

* 
* 

Категорија:Музички групи од Лондон
Категорија:Англиски поп-групи
Категорија:Добитници на Британски музички награди
Категорија:Тин-поп-групи
Категорија:Англиски денс-групи
Категорија:Денс-поп групи
Категорија:Музички групи основани во 1997
Категорија:Музички групи основани во 1997 година
Конарка Технологиja

**Конарка Технологиja** — компанија од Лоyел (Масачусетс, САД). Основана во 2001 година како оддел на Технолошкиот институт во Масачусетс. Компанијата развива сончеви ќелии чувствителни на боја. Компанијата исто така ја истражува и можноста за развој на фотоволтаични ќелии кои можат да апсорбираат инфрацрвено зрачење, кое би можело да генерира енергија дури и ноќе.

## Финансирање
Конарка во 2006 година добила 60 милионо долари инвестиција од 3и Гроуп, Драпер Фишер Јурветсон, Нов Ентерпрајс Асоцијатес и Шеврон. Конарка добила и грантови во вредност од 10 мил. долари од Министерство за одбрана на САД  и европските влади. Во 2006 година, приватниот капитал на компанијата изнесувал 45 милиони американски долари.

## Производство
Во 2002 година, Конарка добила лиценца за производство на сончеви ќелии чувствителни на боја.

Конарка произведува сончеви ќелии со користење на најновата генерација наноматеријали. Сончевите ќелиие се нанесуваат на специјална пластика. Фотоелементите произведени од компанијата можат да апсорбираат и сончева светлина и вештачка светлина, а апсорпцијата се случува без оглед на аголот на инциденца на светлината, што е нивна јасна предност во однос на конвенционалните сончеви ќелии што се користат во сончевите батерии.

### Флексибилни батерии
Во 2005 година, компанијата, заедно со Швајцарскиот државен технолошки истражувачки институт, развила флексибилна ткаенина што можела да користи сончева енергија. Внатре во оваа ткаенина има тенок слој сончеви ќелии, изолирани со флексибилна гасна бариера за заштита на сончевите ќелии од уништување на отворено. Енергијата генерирана од таквите батерии, тежи неколку грама и дебела е само милиметар, доволна е за напојување на уреди со мала моќност како што се Ајпод и мобилни телефони.

Крајната цел на проектот е да се развие ткаенина направена од фотоволтаични влакна што може да се користи за правење шатори со внатрешно осветлување или панталони и ранци кои можат да ги полнат батериите на мобилните телефони.

## Наводи

## Надворешни врски

* Сончева енергија
* Фотоќелија
* Обновлива енергија

Категорија:Американски претпријатија
Категорија:Електроника
Видна острина

мини|324x324пкс|Типична Снеленова табела што често се користи за испитување на видната острина
**Видна острина** — способност на окото да разликува мали детали и облици на предмети на дадено растојание. Обично се оценува со помош на очна табела, како на пример Снеленовата табела, која се состои од букви или симболи со различни големини. Резултатите кај неа се изразуваат како дропка, при што броителот го претставува растојанието на кое се изведува тестот (обично 20 стапки или 6 метри), а именителот го покажува растојанието на кое лице со нормален вид може да ги препознае истите детали. На пример, гледањето 20/20 значи дека лицето може да го види на 20 стапки она што просечниот човек може да го види на растојание од 20 стапки.

Видната острина првенствено зависи од здравјето и функцијата на очната структура, особено рожницата, леќите и мрежницата. Рожницата и леќите ја фокусираат влезната светлина на мрежницата, каде фоторецепторните клетки ја претвораат во нервни сигнали што се испраќаат до мозокот за толкување.

Различни чинители можат да влијаат на видната острина, вклучувајќи ги и рефрактивните грешки како кратковидост, далекувидост и астигматизам. Овие состојби водат до несовпаѓање помеѓу фокусната точка на влезната светлина и мрежницата, што доведува до заматен вид.

## Мерење
Видната острина се мери со психофизичка постапка и како таква ги поврзува физичките одлики на стимулот со воспримањето на лицето и неговите реакции. Мерењето може да се направи со користење на очна табела измислена од Фердинанд Монојер, со оптички инструменти или со компјутеризирани тестови како што е FrACT.

Мора да се внимава условите за гледање да одговараат на стандардот, како што се правилно осветлување на просторијата и очната табела, правилно растојание на гледање, доволно време за реагирање, дозволена грешка итн. Во европските земји овие услови се стандардизирани со европската норма (EN ISO 8596, претходно DIN 58220).

## Наводи

## Надворешни врски

* Офталмолошки прегледи — Систина

* How Visual Acuity is Measured
* Visual Acuity Measurement Standard 
* Visual Acuity of the Human Eye 
* Видна острина

__СОСОДРЖИНА__
__ИНДЕКС__
Категорија:Офталмологија
Категорија:Медицински знаци
Астигматизам

**Астигматизам** — честа состојба на видот што предизвикува заматен или искривен вид. За разлика од другите проблеми со видот, како што се кратковидоста или далекувидоста, кои произлегуваат од тоа што очното јаболко е премногу долго или премногу кратко, астигматизмот се јавува кога рожницата или леќата на окото се со неправилен облик. Кај правилно обликувано око, леќата или рожницата на окото имаат целосно заоблен облик како на топка. Кај луѓето што имаат астигматизам овие две очни компоненти имаат неправилен, јајчест облик. Затоа светлосните зраци не се прекршуваат правилно на мрежницата. Оваа нерамна кривина предизвикува светлината да се прекршува нееднакво, што доведува до заматен или искривен вид на сите растојанија.

Луѓето со астигматизам можат да доживеат симптоми како што се главоболки, напрегање на очите и потешкотии со јасното гледање како одблиску, така и оддалеку. За среќа, астигматизмот може да се поправи со очила, контактни леќи или рефрактивна хирургија.

## Лекување

* Најчесто се носат очила што имаат цилиндрични стакла (овие стакла изгледаат исто како и сите други, но имаат различна диоптрија под различни агли, кои вашиот лекар ќе ги напише на рецептата)
* Се носат контактни леќи што се наменети за луѓе со астигматизам
* Со ласерско отстранување

## Наводи

## Надворешни врски

* Торични/астигматизам контактни леќи 

__СОСОДРЖИНА__
__ИНДЕКС__
Категорија:Вид
Категорија:Око
Нове Ангелески

**Нове С. Ангелески** ( во , Порече  —  во , Кичевско) — македонски партизан, учесник во НОВ на Македонија.

## Животопис
лево|мини|Споменик на НОБ во село Растеш, на кој се наоѓа и името на Нове, но со презиме Ангелкоски.
Бил роден во селото Растеш, Порече. Се занимавал со земјоделство. Бил дел од Петнаесеттата поречка бригада. Загинал во борбите против балистите кај кичевското село Мидинци на 21 ноември 1944 година.

## Наводи


Категорија:Учесници во НОБ
Назмија Демироски

**Назмија Демироски** ( во   —  во ) — македонски партизан, учесник во НОВ на Македонија.

## Животопис

Бил роден во 1925 година во селото Пласница, Кичевско. Кон НОБ, тој пристапил во септември 1944 година. Учествувал во битките на Сремскиот фронт, а загинал во борбите кај Дрвоцес, во Славонија на 3 мај, 1945 година.

## Наводи


Категорија:Учесници во НОБ
Америкас II

**Америкас-II** — подморски комуникациски кабел со оптички влакна што носи телекомуникации помеѓу Флорида, Девствените Острови на САД, Порторико, Мартиник, Курасао, Тринидад и Тобаго, Венецуела, Француска Гвајана, Суринам и Гвајана (двете преку Кајена), и преку Бразил. Стапил во функција од август 2000 година и се оперира на основа на заеднички носител.

Америкас-II се состои од три меѓусебно поврзани прстени (Северен, Јужен и Западен систем), секој работи со брзина од 2,5 гигабити во секунда (Гбит/с), првично во посебни конфигурации на срушен прстен, и посветена врска помеѓу Курасао и Венецуела што не работи во склопена конфигурација на прстенот. Секој пар влакна во секој од трите системи има капацитет од триесет и два 155 мегабити во секунда (Мбит/с) ОС-3 Основни системски модули, при што секој основен системски модул содржи 63 минимални инвестициски единици (МИЕ) и е опремен на почеток за капацитет од 1008 МИЕ. Неговата почетна вкупна стапка од 40 Гбит/с била зголемена во 2009 година на 160 Гбит/с и повторно во 2010 година до непозната брзина.

## Точки за слетување
десно|207x207пкс

# Форталеза, Бразил
# Кајен, Француска Гвајана
# Чагуарамас, Тринидад и Тобаго
# Камури, Венецуела
# Вилемштад, Курасао
# Ле Ламентин, Мартиник
# Сент Кроа, Американски Девствени Острови
# Мирамар, Сан Хуан, Порторико
# Холивуд, Флорида, Соединети Американски Држави

## Поврзано

* Список на меѓународни подморнички комуникациски кабли

## Наводи


## Надворешни врски

* 
* AMERICAS-II Cable Landing License as adopted by the Federal Communications Commission.
* Tyco International Ltd. - Lead Supplier in US$310 Million Americas II Supply Contract press release from Tyco International April 1998
* Embratel Inaugurates Americas II Cable October 2000
Топлица (река во Мегленско)

**Топлица** или **Колова Река** (, *Топлица*, *Ρέμα Νικολάου*, *Рема Николау*, *Άγιος Νικόλαος*, *Агиос Николаос*) — река во Мегленско, Егејска Македонија.

## Течение
Реката извира под името **Рамноборска Река** (Ράμνο Μπορ) јужно под врвот Креминак и западно под Бела Грота (2.366 м) во југоисточниот дел на планината Ниџе. Тече на исток. Ги прима притоките Конопица и Лута, и под името **Колова Река** навлегува југоисточно во Пожарската Клисура. Во неа реката се спушта змиулесто, паѓа од мали водопади и водата има тиркизна боја. Кон излезот од клисурата, на надморска висина од 360–390 н извираат топли извори кои достигнуваат температура од . Се работи за дождовница која тоне длабоко во земјата, каде температурата силно ѝ се зголемува и се враќа на површината веќе богата со минерали. Овие извори ѝ го даваат името *Топлица*.

Реката излегува од планината по Пожарските Бањи и навлегува во котлината Меглен. Минува јужно од Пожарско. Тече на исток. Проаѓа помеѓу некогашното село Ени Мааала од север и селото Биџова Маала од југ, па потоа свртува на североисток. Ја прима големата лева притока Црна и повторно свртува на исток. Минува северно од градот С’ботско, каде ја прима големата лева притока Сушица и на крајот се влева во реката Козјак источно од градот.

## Притоки
**→ лева, ← десна**
* → Аматова Р.
* → Конопица
* → Црна Р. (Црнана)
* → Сушица
:* ← Дерба
:* ← Паеновица

## Наводи

Категорија:Реки во Егејска Македонија
Категорија:Меглен
Категорија:Ниџе
Категорија:Бистрички слив (егејски)
Ташлак

**Ташлак** или **Таш Олук** (, *Враус*) — клисура во Зихненско, Егејска Македонија. Претставува сатеска меѓу јужните падини на Сминица и северните падини на Кушница низ која тече реката Драматица. Сместена е јужно од паланката Алистратик. Почнува кај селото Баница и продолжува околу 9&nbsp;км до Станица Анџишта, каде има и стар мост на реката.

При проучување во јуни 1977 г. во клисурата Ташлак, како и во Алистратичката пештера и три соседни пештери, се откриени праисториски пештерски цртежи. Цртежите се од различни периоди. Има претстави на животни, луѓе, јавачи и апстрактни облици. По опремата на коњите и јавачите стручњаците заклучиле дека поновите цртежи се од VI–V век п.н.е.

Името доаѓа од турското *taşlık*, што значи *камче*.

## Наводи

## Надворешни врски

* Клисурата на реката Драматица (Ангитис) 

Категорија:Клисури во Егејска Македонија
Категорија:Зелјахово
Категорија:Ениќој (општина)
Мистериите на Мердок

***Мистериите на Мердок*** () — детективска телесерија заснована на делата на канадската писателка Морин Џенингс за извонредниот детектив Вилијам Мердок, кој работи во полициската управа бр. 4 во Торонто. Истрагата се одвива со криминалистички методи. Дејството се одвива во 1890-тите и почетокот на XX век. Премиерата на серијата била во 2008 г.

*Мистериите на Мердок* се прикажувала на Citytv пет сезони пред да биде откажана. Серијата потоа била преземена од CBC, која ја прикажувала од нејзината шеста сезона. Во Обединетото Кралство, серијата била прикажана на ТВ-каналот Alibi во сопроизводство со матичната компанија на Alibi, UKTV.

## Наводи

## Надворешни врски

* 

__СОСОДРЖИНА__
__ИНДЕКС__
Категорија:Канадски серии
Категорија:Телевизиски серии
Свитлана Краковска

**Свитлана Краковска** (  ) е украински научник за климата и шеф на украинската делегација во Меѓувладиниот панел за климатски промени (IPCC). Таа е применет климатолог кој вовел климатски модели во Украина.

## Биографија
Дипломирала на Ленинградскиот хидрометеоролошки институт со диплома по метеорологија. Пред да се приклучи на станицата на Антарктикот, била во Сибир и на Арктикот.

Има искуство во планинарење на планините на Кавказ и Средна Азија, Крим и Карелија, скијање на планините Хибини, кајакарење и рафтинг со катамаран, а како студент вежбала со хидрографски брод од Петропавловск-Камчатски околу Чукотка, покрај Врангелов остров до Певек и назад во заливот Провиденс.

Во 1997 година, била една од четирите Украинки кои прв пат ја посетиле антарктичката станица Вернадски. Таму, се занимавала со метеоролошки набљудувања.

Од 2013 година, таа е делегат на Украина на состаноците на Меѓувладиниот панел за климатски промени (IPCC). Автор е на повеќе од 100 публикации.

Во 2021 година, добила награда од претседателот на Украина за нејзиниот долгогодишен придонес во истражувањето на Антарктикот и климатските промени.
алт=Svitlana Krakovska 2021 president award|мини| Свитлана Краковска награда за претседател за 2021 година
Во 2022 година, се појавила на 10-та годишна листа „Десет луѓе кои помогнаа да се обликува науката во 2022 година“ на Nature - водечкото британско меѓународно неделно списание за наука.

## Истражување и искуство

## Образование

## Меѓународни научни проекти (избор)

## Наводи

## Надворешни врски

* https://climateoutreach.org/case-studies-from-ipcc-authors/ukraine/

Категорија:Климатолози
Категорија:Живи луѓе
Категорија:Жени климатолози
Дмитар Немањиќ

мини|десно|Манастирот Давидовица
**Дмитар** бил српски жупан, син на Вукан, внук на Стефан Немања. Како монах Давид станал светител во Српската православна црква.

За него има малку податоци и ретко се споменува во изворите. Се знае дека во април 1271 испратил молба до византискиот император Михаил VIII Палеолог да ја потврди припадноста на некој посед на реката Струма на манастирот Хиландар. После тоа се замонашил и го зел името **Давид**. Во август 1281 ангажирал ѕидари од Дубровник за изградба на црквата Давидовица кај Бродарево на реката Лим. Се споменува и во 1286 кога патувал во Ерусалим. Се празнува на 24 септември (7 октомври по нов каледнар) во Српската православна црква.

Категорија:Династија Немањиќ